આ પરિવર્તન પાછળ ગામના જ કેટલાક લોકો છે જેમની નજર ઉર્દુ દ્વારા અનુસુચિત જાતિ અને જનજાતિને મળનારી નોકરીઓની જાહેરાત પર ગઈ. પછી તો શું, લોકોએ પોતાના ગામની સ્કૂલમાં ઉર્દુના શિક્ષક રાખવા માટે સરકારને વિનંતી કરી. લોકોની અરજીને ધ્યાનમાં રાખીને સરકારે અગિયારમા ધોરણમાં ઉર્દુ શીખવવા માટે એક શિક્ષકની નિમણૂંક કરી દીધી. આ સરકારી સ્કૂલમાં સંસ્કૃતનો અભ્યાસ થતો હતો, પણ ઉર્દુ શિક્ષક આવ્યા પછી છોકરાઓએ સંસ્કૃતના બદલે વૈકલ્પિક વિષય તરીકે ઉર્દુની પસંદગી શરૂ કરી દીધી. ઉર્દુના શિક્ષક દરરોજ 60 કિમી દૂરથી અભ્યાસ કરાવવા આવે છે. બાળકોને ઉર્દુ શિખવાની એટલી તલબ છે કે તેમને વધારાના તાસ લેવા પડે છે. ઉર્દુનો અભ્યાસ માત્ર અગિયાર અને બાર ધોરણમાં જ થતો હોવાથી શિક્ષકોને ખૂબ જ મહેનત કરવી પડે છે. ઉર્દુનો અભ્યાસ કરાવતા શિક્ષક મહમૂદે યોરસ્ટોરીને જણાવ્યું,